18.04.2019
Аҧсны Ахада Рауль Ҳаџьымба Идҵала иаҧҵоуп иналукааша апартиатә, аҳәынҭқарратә усзуҩы, Аҧснытәи Апартиа Аобком актәи амаӡаныҟәгаҩ, Аҧснытәи АССР Иреиҳаӡоу Асовет Апрезидиум ахантәаҩы, СССР Иреиҳаӡоу Асовет адепутат Валериан Кобахиа диижьҭеи 90 шықәса аҵра иазку аиубилеитә усмҩаҧгатәқәа реиҿкааразы Аҳәынҭқарратә комиссиа .
Акомиссиа аилазаара иалоуп:
Бганба В.Р. -Аҧсны Аҳәынҭқарра Аҧыза-министр - Акомиссиа ахантәаҩы;
Аршба Д. Џь.- Аҧсны Аҳәынҭқарра Аҧыза-министракт актәи ихаҭыҧуаҩ- Акомиссиа ахантәаҩы ихаҭыҧуаҩ;
Арсалиа Е.А - Аҧсны Аҳәынҭқарра акультуреи аҭоурых-культуратә ҭынха ахьчареи рминистр;
Гәарамиа А.А. - Аҧснытәи аҳәынҭқарратә университет аректор;
Занҭариа В. К. - Аҧсны Аҳәынҭқарра Ахада иабжьгаҩ;
Кобахьиа А.А - ауаажәларратә усзуҩ;
Ладариа Р.М. - Гәдоуҭа араион администрациа ахада;
Лашәриа М. Т.- Аҧсны Жәлар рпоет;
Сангәлиа М. П.- Аҧсны Аҳәынҭқарра Жәлар Реизара Аиҳабы ихаҭыҧуаҩ;
Ҳаразиа А. Р.- Аҟәа ақалақь администрациа ахада;
Цыгәба В.М. - ауаажәларратә усзуҩ;
Шамба Л. Н. - Аҧсны Аҳәынҭқарра акоммунисттә партиа ахантәаҩы.